98/227/EY: Neuvoston päätös, tehty 16 päivänä maaliskuuta 1998, päätösten 95/409/EY, 95/410/EY ja 95/411/EY muuttamisesta Suomeen ja Ruotsiin vietäväksi tarkoitettua lihaa tutkittaessa käytettävien mikrobiologisten tutkimusmenetelmien osalta



Virallinen lehti nro L 087 , 21/03/1998 s. 0014 - 0016



NEUVOSTON PÄÄTÖS, tehty 16 päivänä maaliskuuta 1998, päätösten 95/409/EY, 95/410/EY ja 95/411/EY muuttamisesta Suomeen ja Ruotsiin vietäväksi tarkoitettua lihaa tutkittaessa käytettävien mikrobiologisten tutkimusmenetelmien osalta (98/227/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon komission ehdotuksen, ottaa huomioon terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY (1) ja erityisesti sen 5 artiklan 3 kohdan a alakohdan, ottaa huomioon terveyttä koskevista ongelmista tuoreen siipikarjanlihan tuotannossa ja markkinoille saattamisessa 15 päivänä helmikuuta 1971 annetun neuvoston direktiivin 71/118/ETY (2) ja erityisesti sen 5 artiklan 3 kohdan a alakohdan, ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY (3) ja erityisesti sen 10 b artiklan 1 kohdan, sekä katsoo, että eläinlääkintäalan tiedekomitea on 3 päivänä kesäkuuta 1996 päivätyssä kertomuksessaan antanut lausunnon mikrobiologisista tutkimusmenetelmistä, joilla saadaan vastaavat takeet; lausunto on syytä ottaa huomioon, Suomeen ja Ruotsiin vietävien tiettyjen lihojen näytteiden mikrobiologista testausta koskevista säännöistä tehtyjä päätöksiä 95/409/EY (4), 95/410/EY (5) ja 95/411/EY (6) on siten tarkoituksenmukaista muuttaa, jotta voidaan toisaalta mahdollistaa sellaisen lausunnossa tarkoitetun mikrobiologisen tutkimusmenetelmän käyttö, joka tarjoaa vastaavat takeet, ja toisaalta hyväksyä uusia menetelmiä, jotka tarjoavat vastaavat takeet, ja jotta voidaan hyväksyä vastaavat takeet tarjoavat uudet menetelmät, on tarkoituksenmukaista säätää läheistä yhteistyötä komission ja jäsenvaltioiden välillä koskevasta menettelystä, kuten direktiivin 64/433/ETY 16 artiklassa tai direktiivin 71/118/ETY 21 artiklassa taikka direktiivin 90/539/ETY 32 artiklassa edellytetään, ON TEHNYT TÄMÄN PÄÄTÖKSEN: 1 artikla Korvataan päätöksen 95/409/EY liitteessä oleva C osa seuraavasti: "C OSA NÄYTTEIDEN MIKROBIOLOGINEN TUTKIMUSMENETELMÄ Mikrobiologiset testit näytteiden tutkimiseksi salmonellan eristämiseksi on tehtävä Kansainvälisen standardisoimisjärjestön standardisoidun menetelmän ISO 6579:1993 tai sen tarkistettujen painosten mukaisesti taikka Pohjoismaisen elintarvikkeiden metodiikkakomitean hyväksymän menetelmän (NMKL-menetelmä n:o 71, 4. painos, 1991) tai sen tarkistettujen painosten mukaisesti. Vastaavat takeet tarjoavat menetelmät voidaan kuitenkin hyväksyä direktiivin 64/433/ETY 16 artiklassa säädetyn menettelyn mukaisesti. Jos tutkimustuloksista ei ole yksimielisyyttä jäsenvaltioiden välillä, vertailumenetelmänä käytetään tällöin Kansainvälisen standardisoimisjärjestön standardisoitua menetelmää ISO 6579:1993 tai sen tarkistettuja painoksia." 2 artikla Korvataan päätöksen 95/410/EY liitteessä A oleva 3 kohta seuraavasti: "3. Näytteiden mikrobiologinen tutkimusmenetelmä Mikrobiologiset testit näytteiden tutkimiseksi salmonellan eristämiseksi on tehtävä Kansainvälisen standardisoimisjärjestön standardisoidun menetelmän ISO 6579:1993 tai sen tarkistettujen painosten mukaisesti taikka Pohjoismaisen elintarvikkeiden metodiikkakomitean hyväksymän menetelmän (NMKL-menetelmä n:o 71, 4. painos, 1991) tai sen tarkistettujen painosten mukaisesti. Vastaavat takeet tarjoavat menetelmät voidaan kuitenkin hyväksyä direktiivin 90/539/ETY 32 artiklassa säädetyn menettelyn mukaisesti. Jos tutkimustuloksista ei ole yksimielisyyttä jäsenvaltioiden välillä, vertailumenetelmänä käytetään tällöin Kansainvälisen standardoimisjärjestön standardisoitua menetelmää ISO 6579:1993 tai sen tarkistettuja painoksia." 3 artikla Korvataan päätöksen 95/411/EY liitteessä oleva C osa seuraavasti: "C OSA NÄYTTEIDEN MIKROBIOLOGINEN TUTKIMUSMENETELMÄ Mikrobiologiset testit näytteiden tutkimiseksi salmonellan eristämiseksi on tehtävä Kansainvälisen standardisoimisjärjestön standardisoidun menetelmän ISO 6579:1993 tai sen tarkistettujen painosten mukaisesti taikka Pohjoismaisen elintarvikkeiden metodiikkakomitean hyväksymän menetelmän (NMKL-menetelmä n:o 71, 4. painos, 1991) tai sen tarkistettujen painosten mukaisesti. Vastaavat takeet tarjoavat menetelmät voidaan kuitenkin hyväksyä direktiivin 71/118/ETY 21 artiklassa säädetyn menettelyn mukaisesti. Jos tutkimustuloksista ei ole yksimielisyyttä jäsenvaltioiden välillä, vertailumenetelmänä käytetään tällöin Kansainvälisen standardisoimisjärjestön standardisoitua menetelmää ISO 6579:1993 tai sen tarkistettuja painoksia." 4 artikla Tämä päätös on osoitettu kaikille jäsenvaltioille. Tehty Brysselissä 16 päivänä maaliskuuta 1998. Neuvoston puolesta J. CUNNINGHAM Puheenjohtaja (1) EYVL 121, 29.7.1964, s. 2012/64, direktiivi sellaisena kuin se on viimeksi muutettuna direktiivillä 95/23/EY (EYVL L 243, 11.10.1995, s. 7). (2) EYVL L 55, 8.3.1971, s. 23, direktiivi sellaisena kuin se on viimeksi muutettuna direktiivillä 96/23/EY (EYVL L 125, 23.5.1996, s. 10). (3) EYVL L 303, 31.10.1990, s. 6, direktiivi sellaisena kuin se on viimeksi muutettuna vuoden 1994 liittymisasiakirjalla. (4) EYVL L 243, 11.10.1995, s. 21 (5) EYVL L 243, 11.10.1995, s. 25 (6) EYVL L 243, 11.10.1995, s. 29